แนวโน้มดัชนีเช้านี้แกว่งแคบ
นักวิเคราะห์ฯคาดตลาดหุ้นไทยเช้านี้เคลื่อนไหวกรอบแคบ เหตุไร้ปัจจัยใหม่เข้ามาขับเคลื่อน แต่คาดว่าคงมีการเข้ามาเล่นเก็งกำไรกลุ่มสินค้าโภคภัณฑ์ทั้งน้ำมัน ถ่านหิน ปิโตรเคมีต่างๆ และในระยะนี้ต้องติดตามเรื่องการเมืองมากขึ้น หลังเข้ายุบสภา-เลือกตั้งใหม่
30 มี.ค. 2554

นักวิเคราะห์ฯคาดตลาดหุ้นไทยเช้านี้เคลื่อนไหวกรอบแคบ เหตุไร้ปัจจัยใหม่เข้ามาขับเคลื่อน แต่คาดว่าคงมีการเข้ามาเล่นเก็งกำไรกลุ่มสินค้าโภคภัณฑ์ทั้งน้ำมัน ถ่านหิน ปิโตรเคมีต่างๆ และในระยะนี้ต้องติดตามเรื่องการเมืองมากขึ้น หลังเข้ายุบสภา-เลือกตั้งใหม่
นายเทิดศักดิ์ ทวีธีระธรรม ผู้อำนวยการฝ่ายวิเคราะห์หลักทรัพย์ บล.เอเซีย พลัส กล่าวว่า ตลาดหุ้นไทยเช้านี้คงเคลื่อนไหวในกรอบแคบ เนื่องจากยังไม่มีปัจจัยใหม่ๆเข้ามาขับเคลื่อน แต่ก็คงมีการเข้ามาเล่นเก็งกำไรกลุ่มสินค้าโภคภัณฑ์(Commodity)ทั้งน้ำมัน ถ่านหิน ปิโตรเคมีต่างๆ
ทั้งนี้มองว่าในระยะนี้ต้องติดตามเรื่องการเมืองในประเทศมากขึ้น หลังใกล้ช่วงยุบสภาและเลือกตั้งใหม่ ด้านปัจจัยในต่างประเทศก็ยังต้องตามต่อทั้งเหตุการณ์ในลิเบีย ปัญหาปัญหานิวเคลียร์ในญี่ปุ่น ส่วนตลาดหุ้นอื่นในภูมิภาคเช้านี้เคลื่อนไหวบวก-ลบเล็กน้อย
พร้อมให้กรอบการเคลื่อนไหวที่ 1,030-1,040 จุด